Balju met lasbrief na EFF-kantore | Netwerk24
Balju met lasbrief na EFF-kantore
Deur Jeanne-Marié Versluis 11 November 2018 00:02
Die balju het Vrydag ’n inventaris by die EFF-hoofkantoor in Braamfontein opgestel van los bates waarop beslag gelê kan word om regskosteskuld van dié party en Julius Malema te delg.
Die EFF mag nie dié goedere – waarskynlik meubels en rekenaars – verwyder nie aangesien dit opgeveil moet word om R337 000 se skuld aan AfriForum te betaal.
AfriForum het vroeër ’n lasbrief bekom vir die beslaglegging op inhoud van die hoofkantoor en Malema se eie kantoor in dieselfde gebou. Dís omdat Malema (in sy persoonlike hoedanigheid) en die EFF nie twee regskostebevele wat AfriForum sedert Maart 2017 teen hulle bekom het, gehoorsaam het nie.
Die kostebevele spruit uit ’n interdik wat AfriForum in Maart 2017 bekom het waarin EFF-lede verbied word om mense aan te hits om onwettig op grond beslag te lê of te betree.
Meer oor: Julius Malema | Beslaglegging | Eff | Regskoste
Saak oor Zuma se regskoste ‘het negatiewe invloed’
AfriForum ‘sal nie raak aan EFF se goed’
AfriForum wil Malema in tronk sien